**RÉPCELAKI BÖLCSŐDE ÉS IDŐSEK KLUBJA**

**„HÓFEHÉRKE” MINI BÖLCSŐDE**

**SZAKMAI PROGRAMJA**

****

**Érvényes:**

**2022. 09. 01. - 2027. 12. 31.**

**Készítette: Szabóné Németh Zsuzsanna intézményvezető**

**Jóváhagyta: Répcelak Város Önkormányzat Képviselő-testülete …………………………….. számú döntésével**

**------------------------------------------------------**

**Polgármester**

**Intézmény neve:** Répcelaki Bölcsőde és Idősek Klubja - „Hófehérke” Mini Bölcsőde

**Székhelye:** 9653 Répcelak, József A. u. 20/A.

**Telephelye:** 9653 Répcelak, József A. u. 20/A.

**Címe:** 9653 Répcelak, József A. u. 20/A.

**Telefon:** +36/30/557-65-24; +36/95/370-145

**Elektronikus levélcím:** [bolcsode\_ik@repcenet.hu](mailto:bolcsode_ik@repcenet.hu); etlapbolcsode@gmail.com

**Bölcsődei férőhelyszám: *8*** fő

**Csoportok száma:** 1 csoport

**Nyitva tartási idő:** 06:30 – 16:30

**Ellátás típusa:** 104031 Gyermekek bölcsődében és mini bölcsődében történő ellátása

**Fenntartó:** Répcelak Város Önkormányzat

**Fenntartó címe:** 9653 Répcelak, Bartók B. u. 38.

**Fenntartó képviselőjének neve, elérhetősége:** Szabó József polgármester; +36/95/370-101

**Fenntartó kapcsolattartója, elérhetősége:**

**Intézményvezető: Szabóné Németh Zsuzsanna**

**Telefon:** +36/30/557-65-24

**Elektronikus levélcím:** etlapbolcsode@gmail.com

Tartalomjegyzék

[1 Helyzetelemzés 5](#_Toc105522603)

[1.1 Az intézmény működését, feladatellátási körét, a gyermekek napközbeni ellátását szabályozó legfontosabb jogszabályok: 5](#_Toc105522604)

[1.2 Bölcsődei helyzetkép 6](#_Toc105522605)

[1.3 A mini bölcsőde közvetlen környezetének, ellátási területének, célcsoportjának bemutatása 7](#_Toc105522606)

[2 Intézmény bemutatása 8](#_Toc105522607)

[2.1 Tárgyi feltételek: 9](#_Toc105522608)

[2.1 Személyi feltételek 13](#_Toc105522609)

[3 Az intézmény alapfeladata 13](#_Toc105522610)

[3.1 Bölcsődei nevelés – gondozás feladata 13](#_Toc105522611)

[3.2 A szolgáltatás igénybe vételének módja, tájékoztatási kötelezettség 13](#_Toc105522612)

[3.3 Házirend tartalma és szerepe 14](#_Toc105522613)

[4 Nevelési, gondozási program – a feladat szakmai tartalma 15](#_Toc105522614)

[4.1 Bölcsődei nevelés -gondozás célja 15](#_Toc105522615)

[4.2 Az egészséges testi fejlődés elősegítése és az egészséges életmód alakítása 15](#_Toc105522616)

[4.3 Érzelmi nevelés és szocializáció 15](#_Toc105522617)

[4.4 A megismerési folyamatok fejlődésének segítése, érzelmi nevelés 16](#_Toc105522618)

[4.5 Anyanyelvi nevelés 16](#_Toc105522619)

[4.6 Kiemelt nevelési – gondozási programok 16](#_Toc105522620)

[5 Bölcsődei nevelés – gondozás alapelvei 17](#_Toc105522621)

[5.1 A család rendszerszemléletű megközelítése 17](#_Toc105522622)

[5.2 A kora gyermekkori intervenciós szemlélet befogadása 17](#_Toc105522623)

[5.3 A családi nevelés elsődlegességének tisztelete 17](#_Toc105522624)

[5.4 A gyermeki személyiség tiszteletének elve 17](#_Toc105522625)

[5.5 A kisgyermeknevelő személyiségének meghatározó szerepe 17](#_Toc105522626)

[5.6 A biztonság és stabilitás megteremtése 17](#_Toc105522627)

[5.7 Fokozatosság megvalósítása 18](#_Toc105522628)

[5.8 Az egyéni bánásmód érvényesítése 18](#_Toc105522629)

[5.9 Gondozási helyzetek kiemelt jelentősége 18](#_Toc105522630)

[5.10 A gyermeki kompetenciakésztetés támogatása 18](#_Toc105522631)

[5.11 A bölcsődében folyó szakmai munka további fontos elvei 18](#_Toc105522632)

[6 A bölcsődei nevelés – gondozás főbb helyzetei 19](#_Toc105522633)

[6.1 Játék 19](#_Toc105522634)

[6.2 Vers, mese, ének, mondóka 19](#_Toc105522635)

[6.3 Rajzolás, festés, gyurmázás 19](#_Toc105522636)

[6.4 Mozgás 20](#_Toc105522637)

[6.5 Építés, konstruálás 20](#_Toc105522638)

[6.6 Tanulás 20](#_Toc105522639)

[6.7 Egyéb tevékenységek 21](#_Toc105522640)

[7 Az igénybe vevők és a személyes gondoskodást végző személyek jogainak védelme 21](#_Toc105522641)

[7.1 A gyermeki és szülői jogok és kötelességek 21](#_Toc105522642)

[7.2 A kisgyermeknevelők jogai és kötelességei: 22](#_Toc105522643)

[7.3 Szülői fórum működése 22](#_Toc105522644)

[8 Képzés, továbbképzés biztosítása 23](#_Toc105522645)

[8.1 Továbbképzési terv: 23](#_Toc105522646)

[9 Intézmény kapcsolatrendszere 23](#_Toc105522647)

[9.1 Szülőkkel való kapcsolattartás formái: 23](#_Toc105522648)

[9.2 A bölcsőde kapcsolatai más intézményekkel: 24](#_Toc105522649)

[10 A bölcsőde rendezvényei: 25](#_Toc105522650)

[10.1 További bölcsődei ünnepek: 25](#_Toc105522651)

[11 Neveléssel – gondozással kapcsolatos feladatok 25](#_Toc105522652)

[11.1 Egészséges testi fejlődés elősegítése, egészséges életmódra nevelés, egészség megőrzés a bölcsődében: 25](#_Toc105522653)

[11.2 Érzelmi nevelés, szocializáció segítése: 26](#_Toc105522654)

[11.3 Beszoktatás, beilleszkedés támogatása: 26](#_Toc105522655)

[11.3 Bölcsődei élet megszervezése 26](#_Toc105522656)

[11.4 Gyermekvédelmi feladatok 27](#_Toc105522657)

[12 Dokumentáció 27](#_Toc105522658)

[12.1 Dokumentációk: 27](#_Toc105522659)

[13 Ellenőrzés, értékelés rendszere 27](#_Toc105522660)

[14 Záró gondolatok 28](#_Toc105522661)

[15 Mellékletek: 28](#_Toc105522662)

# **Helyzetelemzés**

## **Az intézmény működését, feladatellátási körét, a gyermekek napközbeni ellátását szabályozó legfontosabb jogszabályok:**

* a Gyermekek jogairól szóló, New Yorkban, 1989. szeptember 20-án kelt Egyezmény kihirdetéséről szóló 1991. évi LXIV. törvény
* A gyermekek védelméről és a gyámügyi igazgatásról szóló 1997. évi XXXI. törvény
* A szociális igazgatásról és szociális ellátásokról szóló 1993. évi III. törvény
* A közbeszerzésekről szóló 2015. évi CXLIII. törvény
* Magyarország éves központi költségvetéséről szóló törvény
* Az államháztartásról szóló 2011. évi CXCV. törvény
* Az államháztartásról szóló törvény végrehajtásáról szóló 368/2011. (XII. 31.) Kormányrendelet
* A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII. 29.) NGM rendelet
* A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 4.) Kormányrendelet
* A szociális, gyermekjóléti és gyermekvédelmi igénybe vevői nyilvántartásról és az országos jelentési rendszerről szóló 415/2015. (XII. 23.) Kormányrendelet
* A személyes gondoskodást nyújt gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Kormányrendelet
* A gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Kormányrendelet
* A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SZCSM rendelet
* A személyes gondoskodást végző személyek adatainak működési nyilvántartásáról szóló 8/2000. (VIII.4.) SzCsM rendelet
* A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet
* A játszótéri eszközök biztonságosságáról szóló 78/2003. (XI.27) GKM rendelet
* A gyermekjátékok biztonságáról szóló 38/2011. (X.5.) NGM rendelet
* Az Országos Gyermekvédelmi Szakértői Névjegyzékről és az Országos Szociálpolitikai Szakértői Névjegyzékről szóló 390/2017. (XII.5.) BM rendelet
* A fertőző betegségekés járványok megelőzése érdekében szükséges járványügyi intézkedésekről szóló 18/1998. (VI.3.) NM rendelet
* A Polgári Törvénykönyvről szóló 2013. évi V. törvény

Foglalkoztatásra vonatkozó jogszabályok

* A közalkalmazottak jogállásáról szóló 1992. évi XXXIII. törvény
* A munka törvénykönyvéről szóló2012. Évi I. törvény
* A munkavédelemről szóló 1993. Évi XCIII. törvény
* A közalkalmazottak jogállásáról szóló 199. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Kormányrendelet
* A pedagógusok előmeneteli rendszeréről szóló és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Kormányrendelet
* A személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SZCSM rendelet
* A vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet
* A munkavédelemről szóló 1993. évi XCIII. törvény egyes rendelkezéseinek végrehajtásáról szóló 5/1993. ( XII. 26.) MüM rendelet

Élelmezésre, közétkeztetésre vonatkozó szabályok:

* Magyar Élelmiszerkönyv (Codex Alimentarius Hungaricus) 2-1/1969 számú irányelv -A Veszélyelemzés, Kritikus Szabályozási Pontok (HACCP) rendszer és alkalmazásának útmutatója

Egyéb szervezetszabályozó eszközök:

* Szabályzatok: Szervezeti és Működési Szabályzat; Közalkalmazotti szabályzat; Munkavédelmi szabályzat; Tűzvédelmi szabályzat; Iratkezelési szabályzat; Pénzkezelési szabályzat; Bizonylati szabályzat; Utalványozás és kötelezettségvállalás szabályzata; Selejtezési és leltározási szabályzat; Belső ellenőrzési szabályzat
* Gyermekellátással kapcsolatos szabályzatok: Bölcsődei felvételi szabályzat; Adatkezelési szabályzat; Szülői fórum működésének szabályzata; Házi rend; Napi rend
* Egyéb dokumentumok: jelenléti ív; szabadság nyilvántartás (nyári szabadságolás ütemezési terve); továbbképzési terv

A bölcsőde nevelő-gondozó szakmai munkát támogató dokumentumok:

* A bölcsődei nevelés-gondozás országos alapprogramja
* Módszertani levelek
* Magyar Bölcsődék Egyesületének szakmai-módszertani ajánlásai

## **Bölcsődei helyzetkép**

Az elmúlt évek bölcsődetörténeti folyamatai és törvényi változásai alapvető változásokat hoztak a napközbeni kisgyermekellátás területén és a családpolitikai gondolkodás központi intézményévé tették a bölcsődéket és az intézmények fejlesztését. Ezek a változások komoly áttörést hoztak a szakmai szabályozásban, a bölcsődék minőségfejlesztésében, társadalmi megítélésében, tárgyi és infrastrukturális helyzetének változásában.

A fenti változások:

* alapjaiban rendezték át a napközbeni kisgyermekellátás formáit
* törvényi erőre emelve a bölcsődék országos alapprogramját, már nem ajánlásokat, hanem szakmai követelményeket, tartalmakat fogalmaz meg minden 3. év alatti kisgyermeket ellátó intézmény és szolgáltatás számára
* a pedagógus életpálya modell bölcsődei dolgozókra való kiterjesztésével
* a finanszírozási feltételek kedvezőbb változásával
* szakmai garanciákat és támogatást biztosít a módszertani feladatok visszaállításával és a módszertani bázis intézmények, tanácsadók, szakértők kijelölésével
* pályázati források, a népesedéspolitikai, családpolitikai törekvések kiemelten fejlesztendő területévé tették a napközbeni gyermekellátást.

A Magyar Kormány 2022. évben a férőhelyszám és a bölcsődei intézményfejlesztésekkel a 24%-os bölcsődei beíratottságot kívánja elérni!

## **A mini bölcsőde közvetlen környezetének, ellátási területének, célcsoportjának bemutatása**

Répcelak, Magyarország nyugati részén, Győr-Moson-Sopron- és Vas megye határán fekszik. ***Dinamikusan fejlődő kisváros, melynek a térségben meghatározó szerepe van gazdasági-, kulturális-, társadalmi szempontból.*** Fejlett infrastruktúrával rendelkezik. A településen található egészségügyi intézmény is: 2 db házi orvosi-; 1 db gyermekorvosi körzet. A szomszédos településekre kiterjedő védőnői szolgálat segíti a kisgyermekes családokat. A gyermekek 20 hetes koruktól már ellátásban részesülhetnek a már meglévő bölcsőde, valamint a most nyíló mini bölcsőde szolgáltatásainak igénybe vételével. 3. életévüket betöltve a szomszédos, modern óvodába kerülnek át, onnan pedig a 8. osztályos, jól felszerelt általános iskola várja őket.

A szociálisan rászoruló-, vagy egyéb probléma miatt tartósan és/vagy akutan bajba jutó családok megsegítését szolgálja a Sárvár Térsége Többcélú Kistérségi Társulás Gyermekjóléti Szolgálat kihelyezett irodája. 2021. évben 2 családot gondozott a Gyerekjóléti Szolgálat. 11 fő kapott folyamatosan segítséget, támogatást a mindennapi ügyvitelben, nevelési, anyagi problémák enyhítésében. Egyszeri esetkezelésre 14 fő esetében került sor.

2020. évben 1 fő, 2021. évben 3 fő részére állapított meg a helyi önkormányzat rendszeres gyermekvédelmi kedvezményt. A leírtakból is látszik, hogy Répcelak város törődik a lakóival, jól működő szociális hálót működtet.

A településen élő, 3 éven aluli gyermeket nevelő családok jövedelmi helyzetére az átlagos színvonal biztosításához szükséges anyagi háttér jellemző. Évek óta tapasztalható, hogy a bölcsődei beíratás időpontjaiban a szülők részéről komoly érdeklődés mutatkozik a bölcsődei ellátás iránt. A tényleges bölcsődei ellátás igénybe vételkor azonban meghatározó tényező, hogy a szülők nehezen tudnak elhelyezkedni új munkahelyen, nem minden esetben veszik vissza őket a gyermek születését megelőző munkahelyükre stb. Ezen a helyzeten tovább rontott a COVID-19 járvány.

Répcelak lakosságának száma: 2583 fő, ebből a számból a 0 – 3 éves korúak száma: 78 fő., melynek nemenkénti megoszlása a következőképpen alakul:

* 37 fő fiú
* 41 fő lány

(Az adatok 2022. március 03-án kerültek beszerzésre.)

Répcelak város lakossága esetében is érzékelhető az országos minta, miszerint a településen több idős-, középkorú él, mint gyermek. Ugyan az elmúlt évben emelkedett a gyermekszületés szám (2021 évben Répcelakon 20 fő kisgyermek született, 2022. 03. 16. napjáig 3 fő kisgyermek látta meg a napvilágot), továbbá kisgyermekes családok települtek a városba, mégis a város elöregedő tendenciát mutat.

# **Intézmény bemutatása**

A helyi önkormányzat sikeres pályázata útján létrehozott mini bölcsőde, a már meglévő Répcelaki Bölcsőde és Idősek klubja intézményhez kapcsolódik. A magasabb gyermek születés szám következtében a város vezetősége a bölcsődei férőhelyszám bővítését a mini bölcsőde építésével valósította meg.

A mini bölcsőde egy bölcsődei csoporttal működik, a csoport gyermeklétszáma ***8*** fő. A bölcsődei csoportban, ha a gyermekek mindegyike betöltötte a második életévét maximum 8 fő gondozható. Intézményünk mini bölcsődei csoportja sincs felkészülve sérült gyermek habilitációjára, rehabilitációjára.

***A mini bölcsőde megközelíthető a József Attila utca, valamint az Óvoda köz felől . Mindkét bejárati lehetőségnél kiépített parkoló található. A mini bölcsőde, a már meglévő bölcsőde és idősek nappali ellátását biztosító klub, közös udvarában helyezkedik el. Az udvaron elhelyezett kültéri játékok fejlesztik a kisgyermekek nagy mozgását, élvezetesebbé teszik a szabad levegőn való időtöltést számukra. Az új, korszerű épület akadálymentesített fő és gazdasági bejárattal rendelkezik. A belső terek kialakítása, a tárgyi eszközök mind-mind azt a célt szolgálják, hogy az apróságok igazán önfeledten, jól érezzek magukat a Hófehérke csoportban.***



****

## **Tárgyi feltételek:**

A mini bölcsődében a következő helyiségek kerültek kialakításra:

Gyermekek által használt helyiségek:

* Bölcsődei gondozási egység: ***8*** fő (ha minden gyermek betöltötte a 2. életévét, akkor 8 fő) gyermek elhelyezésére szolgál. Belső elrendezése: ***babakocsi tárolóból***, 1 gyermek öltözőből, 1 fürdőszobából és 1 csoportszobából áll.
* ***A bölcsődébe belépő kisgyermekeket ismert, kedves mesehős fogadja a babakocsi tárolóban***



* + Gyermeköltöző (átadó): a gyermekbejárat előteréből (babakocsi tároló) nyílik, a fürdőszobához kapcsolódik. A gyermekek ruházatának tárolására alkalmas, 8 fakkos szekrény, kis pad, pelenkázó asztal került elhelyezésre benne.



* Fürdőszoba: közvetlen kapcsolatban van a csoportszobával. Felszereltsége: 2 db kevert csapos gyermekmosdó, felette 1-1 db fektetett tükör, 2 db gyermek WC, 1 db kevert csapos, flexibilis zuhanyzóval felszerelt csecsemő fürdetőkád, 1 db bilimosó, 1 db pelenkázó asztal. A fürdőszobában a gyermekek méreteinek és a szabvány szerinti előírásoknak megfelelő bútorzat, berendezés áll rendelkezésre.



* Csoportszoba: alapterülete: 38,42 m2, mely bőven biztosítja az 1 főre jutó 3 m2 hasznos alapterületet. A csoportszoba hangulatát a kisgyermeknevelők által készített díszítés teszi otthonossá, színessé. A csoportszoba tágas, világos. Konstruálásra, szerepjátszásra, pihenésre alkalmas terekből tevődik össze.



***A bölcsődei gondozási egységhez szervesen kapcsolódik, ám nem a gyermekek által használt helyiség a tálaló konyha. A Répcelaki Százszorszép Óvoda által üzemeltetett főző- konyháról kerül a mini bölcsőde tálaló konyhájába az ellátást igénybe vevő gyermekek részére készített étel. A mini bölcsődében napi 4szeri étkeztetést biztosítunk. Ki tudjuk szolgálni az ételallergiával, érzékenységgel küzdő kicsik igényeit is. A tálaló konyha modern eszközökkel felszerelt. Rendelkezésre áll mikrohullámú sütő, mosogatógép stb. Elkülönítésre került a tejkonyha. Az ételek felszolgálását zsúrkocsi segíti. A tálaló konyhán a HACCP rendszer figyelembe vételével történik az étkeztetéssel járó feladatok lebonyolítása.***



**A mini bölcsőde játékkészletéről elmondható, hogy:**

* könnyen tisztítható, fertőtleníthető, balesetmentes, fokozott használatot bíró, esztétikus
* minden tevékenységformához került bevezetésre megfelelő játékszer (manipuláció, konstruálás, utánzó -, szerepjáték, mozgásfejlesztő játék)
* különböző korú gyermekek játékigénye, továbbá nemek közötti egyenlőség elve érvényesül a játékválasztásnál
* játékok nyitott játékpolcokon, tároló edényekben, kosarakban, felnőtt felügyeletét igénylő játékok magasabb polcokon, szekrényekben kerültek elhelyezésre

A gyermekcsoport játékkészletében megtalálhatóak az:

* alapjátékok (játszókendő, nagy mozgásfejlesztők, képeskönyvek, babák, labdák)
* csecsemőkorú gyermekek játékai (pl.: karikák, hordó és kockasorok, homokozó formák, vödrök stb.)
* tipegő korú gyermekek játékai (pl.: baba, könyv, autó, labda, építő játékok stb.)
* a nagy csoportos gyermekek játékai (pl.: szerepjátékok kellékei, alkotó játékok, képeskönyvek stb.)

A gyermekek életkorának és fejlettségének megfelelő bútorzattal, állandó és változtatható játékokkal biztosított a mindennapi a játék és mozgás lehetősége.

A csoportszobában a tér funkcionális tagolásával játéksarkokat alakítottak ki a kisgyermeknevelők. Az alapjátékokat nyitott polcokon, csoportosítva kosarakban, tároló edényekben találják a kisgyerekek. A változtatható játékokat a kisgyermeknevelők kínálják fel a napirendnek megfelelően. A gyermekek munkáit felhasználva a csoportszobában, átadókban a dekorációt mindig az évszakoknak, ünnepeknek megfelelően alakítják a kisgyermeknevelők.

Pihenősarok a nyugalmat, elvonulás lehetőségét, napközbeni pihenést biztosítja az azt igénylő gyermekek számára, illetve van lehetőség a csecsemőkorú gyermekek biztonságos ellátására az elkerített szobasarokban.

**A mini bölcsőde egyéb helyiségei:**

* mozgássérült mosdó
* raktárhelyiség
* a dolgozók számára személyzeti mosdó, személyzeti konyha/öltöző, valamint zuhanyzó került kialakításra

A játszóudvar biztosítja a gyermekek számára a szabad levegőn való tartózkodást. Alapterületileg az előírt 10 m2/gyermek nagyságú. A szabad mozgástér összefüggő, zöld terület, pázsitfelület. A játszóudvaron rendelkezésre állnak a kültéren is használható, mozgásfejlesztő játékok. (pl.: játszóház, dömper, talicska, csúszda) A gyerekek részére a homokozás élményét árnyékolóval védett, telepített homokozó nyújtja. A bölcsődei udvar kerítéssel védett.

Az intézményépületének és tárgyi eszközei megfelelnek:

* a bölcsődei szakma szabályainak és kialakítási előírásainak
* tűzbiztonságnak
* higiénikusságnak
* a biztonságos használat és akadálymentesség szempontjainak
* kisgyermekek egyéni nevelési-gondozási igényeinek
* energiatakarékosságnak
* költséghatékonyságnak

A kialakított mini bölcsőde a gyermekek szakszerű, biztonságos bölcsődei ellátásának tárgyi feltételeit biztosítja!

## **Személyi feltételek**

A mini bölcsőde az alábbi személyi feltételekkel rendelkezik:

* 1 fő főállású kisgyermeknevelő
* 1 fő főállású bölcsődei dajka
* 1 fő félállású bölcsődei dajka

A fenti személyi feltételek ideális körülményeket teremtenek:

* a folyamatos felügyelet biztosításához
* az egyéni bánásmód megvalósításához
* a szülői igényekhez igazodó nyitvatartás és munkarend kialakításához
* a gyermekek igényeit szem előtt tartó napirend megvalósításához
* a helyettesítés problémamentes megszervezéséhez
* a magas szakmai színvonalú kisgyermekellátás feltételeinek megteremtéséhez

***A szabadság, vagy betegség/egyéb ok miatt távollévő kisgyermeknevelőt a megfelelő iskolai végzettséggel rendelkező kisgyermeknevelő, vagy az intézményvezető helyettesíti. A dajka munkakörben dolgozó közalkalmazott távollétekor a szintén dajka/osztott munkakörben foglalkoztatott helyettesíti. Az osztott munkakörben alkalmazott munkavállalót pedig a főállású dajka helyettesíti távolléte esetén. Az intézmény számára kiemelt cél, hogy a gyermekek szakszerű és biztonságos ellátása érdekében a hiányzó dolgozó helyettesítése megfelelően történjen. Törekedni kell az állandóság biztosítására! Fontos, hogy a gyermekek által ismert személy végezze a nevelési – gondozási feladatokat!***

# **Az intézmény alapfeladata**

## **Bölcsődei nevelés – gondozás feladata**

A mini bölcsőde feladata a gyermekjóléti alapellátás keretében, alaptevékenységként a családban nevelkedő 3 éven aluli kisgyermekek napközbeni ellátása, testi/lelki szükségleteinek kielégítése, optimális fejlődésének elősegítése az egyéni sajátosságok figyelembe vételével. Amennyiben a kisgyermek még nem érett az óvodai nevelésre, a 4. életévének betöltését követő augusztus 31-ig maradhat a bölcsődében.

## **A szolgáltatás igénybe vételének módja, tájékoztatási kötelezettség**

Az ellátás igénybe vétele önkéntes. Az intézmény által, lehetőség szerint az előre meghirdetett beíratási napokon a gyermek szülője/törvényes képviselője személyesen kérheti a 20 hetes – 3 éves korú gyermek felvételét a bölcsődébe. Szabad férőhely esetén a bölcsődei felvétel egész évben folyamatosan történik. A felvételhez szülő/törvényes képviselő köteles szóban/írásban adatokat szolgáltatni, az azokban bekövetkezett változásokat 15 napon belül jelezni az intézményvezető felé.

A mini bölcsődébe felvehető minden olyan kisgyermek, akinek szülei valamilyen ok miatt nem tudják biztosítani a napközbeni ellátást/felügyeletét. Az 1997. évi XXXI. törvény szerint: A bölcsődei felvétel során előnyben kell részesíteni – ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll –

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket, és
* a védelembe vett gyermeket.

A gyermek bölcsődébe történő felvételét szülő beleegyezésével kezdeményezheti:

* körzeti védőnő
* házi gyermekorvos vagy házi orvos
* család és gyermekjóléti szolgálat
* gyámhatóság

A szolgáltatás igénybe vételének módjáról a szülők tájékoztatást kaphatnak a helyi TV útján, írásos tájékoztatóban továbbá az évente szervezett „Nyílt napok” keretén belül.

A bölcsődei felvétel során a szülők tájékoztatást kapnak írásban (házirend) és szóban (első interjú – személyes beszélgetés, családlátogatás, szülői értekezlet) a szolgáltatásról. A tájékoztatás tartalmazza az ellátás tartalmát és feltételeit; az intézmény által vezetett és az adott gyermekre vonatkozó nyilvántartásokat; a család és a mini bölcsőde kapcsolattartásának formáit; házirendet; a panaszjog gyakorlásának módját; jogokat és a Szülői Fórum működését; az érték- és vagyon megőrzés módját; a fizetendő térítési díj szabályait; az intézményi jogviszony megszűnésének eseteit stb. A tájékoztatást követően a gyermek szülője/törvényes képviselője megállapodást köt az intézményvezetőjével, melyben nyilatkozik, hogy az általa megadott személyes adatok a valóságnak megfelelnek, az azokban történő változásokról az intézményvezetőt tájékoztatja 15 napon belül; valamint arról, hogy az ellátásról, az adatkezelésről, adatvédelemről a tájékoztatást megkapta.

A bölcsőde reggel: 06:30 órától – délután: 16:30 óráig tart nyitva.

A mini bölcsőde 1 csoportszobával üzemel, ***8*** fő férőhelyen (ha minden kisgyermek betöltötte a 2. életévét, akkor 8 fő ellátását nyújthatja) történik a 20 hetes és 3. év közötti gyermekek napközbeni ellátása.

## **Házirend tartalma és szerepe**

A házirendben foglalt előírások célja biztosítani a bölcsőde törvényes működését, a bölcsődei nevelés és gondozás zavartalan megvalósítását, valamint a kisgyermekek bölcsődei csoportjában, életük megszervezését.

A házirend hatálya kiterjed Répcelaki „Hófehérke” Mini Bölcsődébe felvett gyermekekre, szüleikre/törvényes képviselőjükre, valamint az intézmény valamennyi dolgozójára.

A házirend előírásai nyilvánosak, azt minden érintettnek ismerni szükséges! A házirend 1-1 példánya megtekinthető a bölcsőde átadó helyiségében, a mini bölcsőde iktatásában és a bölcsődevezetőnél. A házirend egy példánya a bölcsődei felvételkor a szülőnek/törvényes képviselőnek átadásra kerül, aki nyilatkozik arról, hogy az abban foglaltakat tudomásul vette, betartja/betartatja. Az újonnan elfogadott vagy módosított házirendről a bölcsőde vezetője tájékoztatja a szülőket!

További tartalmi elemei:

* általános tájékoztató a bölcsődei ellátás igénybe vételéről, a kisgyermeknevelők munkájáról
* nyitvatartás időpontja, a téli – nyári zárva tartás szabályozása
* utalást tartalmaz arra vonatkozóan, hogy ki viheti haza a gyermeket a bölcsődéből
* a betegség miatt hiányzó gyermek visszatérésének „szabálya”
* a gyermekétkeztetésre vonatkozó tájékoztatás
* szülőkkel való kapcsolattartás formái, esetei, ideje
* gyermek jogai
* Szülői Fórum működésének rendje
* házirend elfogadásának módja, szabálya

# **Nevelési, gondozási program – a feladat szakmai tartalma**

## **Bölcsődei nevelés -gondozás célja**

A bölcsődei nevelés – gondozás célja, a családban nevelkedő kisgyermek számára a családi nevelést segítve/kiegészítve, napközbeni ellátás keretében a kisgyermek egészséges, harmonikus személyiségfejlődésének elősegítése, testi-, szellemi-, érzelmi-, értelmi fejlődésük támogatásán keresztül. Odaforduló szeretettel, elfogadással, a gyermek kompetenciájának figyelembe vételével, tapasztalatszerzési lehetőség biztosításával, viselkedési minták nyújtásával.

## **Az egészséges testi fejlődés elősegítése és az egészséges életmód alakítása**

Az egészséges életmód kialakítása ebben az életkorban kiemelt jelentőségű. A gyermeket erőteljes testi fejlődés jellemzi, így a bölcsőde feladata, hogy ezt a fejlődést minél jobbanelősegítse, figyelembe véve a gyerek életkorát és igényeit.

**A fejlődéshez szükséges:**

* a szükségletek egyéni igények szerinti kielégítése
* az egészséges és biztonságos környezet megteremtése
* az egészséges életmód, a táplálkozás, az egészségmegőrzés szokásainak alakítása
* a mozgásigény kielégítése közben a mozgásfejlődés elősegítése
* az egészséges életmódra neveléshez a gyermekek egyéni igényeit kielégítő folyamatos napi rend biztosítása

## **Érzelmi nevelés és szocializáció**

A kisgyermek magatartásának jellemző sajátossága az érzelmi vezéreltsége. A személyiségen belül az érzelmek dominálnak, így elengedhetetlen, hogy a kisgyermeket a bölcsődében érzelmi biztonság, derűs környezet és szeretetteljes légkör vegye körül.

* Fontos, hogy a gyermeket a bölcsődébe kerülésekor kellemes hatások érjék!
* A gyermek egyéni igényeihez igazított beszoktatási idővel próbáljuk csökkenteni a bölcsődébe kerülés nehézségeit.
* A kisgyermeknevelő és a kisgyermekek között szeretetteljes, érzelmi biztonságot jelentő kapcsolat kialakítását szorgalmazzuk.
* A gyermekek társas kapcsolataikban megtanulják az együttélés szabályait.
* Segítünk, hogy a mások iránti nyitottság, empátia és tolerancia tovább fejlődhessen.
* A bölcsőde lehetőségeket teremt, hogy a kisgyermeknevelőkkel, kortársakkal sok közös élményhez jussanak a gyermekek.

## **A megismerési folyamatok fejlődésének segítése, érzelmi nevelés**

A bölcsőde változatos tevékenységeket biztosít a gyermek érdeklődésére, kíváncsiságára építve, melyeken keresztül tapasztalatokat szerezhet önmagáról, tárgyi-, természeti-, társadalmi környezetéről.

* Támogatjuk a gyermekek önállóságát, aktivitását, kreativitását.
* A gyermekek spontán szerzett tapasztalatait új ismeretekkel bővítjük.
* A gyermekek tevékenységét támogató – bátorító figyelemmel követjük.
* Közös tevékenységek során élményeket, viselkedési és helyzetmegoldási mintákat közvetítünk.

Ebben az életkorban a kisgyermek legfőbb tevékenysége a játék, így minden értelmi nevelés játékba ágyazottan jelenik meg.

## **Anyanyelvi nevelés**

Az anyanyelv fejlesztése, a kommunikáció különböző formáinak alakítása, kiemelt jelentőségű.

* Fontos a gyermek beszédkedvének felkeltése és fenntartása!
* A gyereket meg kell hallgatni, kérdéseire válaszolni szükséges, kérdezésre biztatni kell.
* Beszédértésüket választékos szóhasználattal, beszélgetéssel, mondókázással, meseolvasással, énekléssel, bábozással fejlesztjük.
* Szókincsüket a játék során folyamatosan gyarapítjuk.

## **Kiemelt nevelési – gondozási programok**

***A bölcsődei nevelés-gondozás fontos része a természeti nevelés, melyet kiemelt szakmai feladatnak tekintünk.***

***Fontos számunkra, hogy a bölcsődéseink figyelmét ráirányítsuk a szűkebb – tágabb környezetünkben található értékekre, az élő és élettelen környezet dolgaira. Környezeti nevelésünk eredménye a tárgyi tudás megszerzésén túlmenően egy olyan életérzés kifejlődése, amely a későbbi életszakaszokban a természet szerető magatartásban csúcsosodik ki.***

***Célunk, hogy a gyerekek felfigyeljenek a környezetünk szépségeire, éljék át naponta a felfedezés örömét. Ez egyben értelmi képességeik fejlődését, az élethosszig tartó tanulás alapjait szolgálja. Fontos, hogy már ebben az életkorban kialakuljon a gyermekekben a környezet iránti felelősségvállalás, együttérzés, a csodálat, a szeretet érzése. Lényeges, hogy felhívjuk a kisgyermekek figyelmét arra, hogy az ember és a környezete szerves egységet alkot.***

***Természeti nevelés feladatai:***

* ***a kicsikben meglévő, velük született kíváncsiság megőrzése a természeti jelenségek, épített környezet, a család és a bölcsődei szociális környezet iránt***
* ***tudatosan törekszünk arra, hogy a gyerekek meglássák az értékest, a szépet***
* ***biztosítjuk a bölcsődéseink számára, hogy minél több időt tölthessenek a szabad levegőn***
* ***rendszeresen sétálunk a környező utcákban***
* ***az udvaron összegyűjtött „kincsekből” dísztárgyakat, játszóeszközöket, ajándéktárgyakat készítünk, beszélgetünk spontán vagy szervezett formában a csoportos és/vagy egyéni természeti élményeinkről***
* ***felhívjuk a gyermekek figyelmét az újrahasznosítás fontosságáról***
* ***az alvás előtti mesékbe beleszőjük a napi eseményeket, télt élményeket***
* ***gyermekek kíváncsiságát, kérdéseit korrekt válaszokkal feleljük meg***

# **Bölcsődei nevelés – gondozás alapelvei**

## **A család rendszerszemléletű megközelítése**

A kisgyermekek nevelésében, gondozásában a gyermeket a családdal együtt, komplexen értelmezzük, támogatjuk. Bölcsődei nevelés alapja a kisgyermek, az őt nevelő család, a minőségi bölcsődei ellátás csak a gyermek és családja megismerésén, megértésen keresztül biztosítható az erősségek hangsúlyozásával, támogatásával.

## **A kora gyermekkori intervenciós szemlélet befogadása**

Különös figyelmet kell fordítani a kisgyermekek sajátos szükségleteinek, egyéni fejlődésmenetének figyelembe vételére. Amennyiben eltéréseket tapasztalatunk, az esetleges lemaradásokat, megtorpanásokat jelezzük a szülő felé. Felvesszük a kapcsolatot az intézményrendszerünk szakembereivel (szociális munkás, bölcsődei orvos), átbeszéljük a lehetséges intervenciós lehetőségeket, felajánljuk a szülőknek a szakemberekkel való együttműködést.

## **A családi nevelés elsődlegességének tisztelete**

A gyermek nevelése elsősorban a család joga és kötelezettsége. Bölcsődénk a családi nevelés értékeinek, hagyományainak, szokásainak tiszteletben tartásával, annak erősítésével vesz részt a gyermek nevelésében – gondozásában. Fontosnak tartjuk, hogy megismerjük a családi nevelést, annak értékeit átültessük a napi bölcsődei gyakorlatba, a szülők aktívan bekapcsolódhassanak a bölcsőde életébe, ezzel biztosítva a család és a bölcsőde együttműködését a nevelés terén.

## **A gyermeki személyiség tiszteletének elve**

A gyermeket rászorultsága miatt különös védelem illeti meg. A nevelés, gondozás értékközvetítő és értékteremtő folyamat, amely a gyermeki személyiség teljes kibontakoztatására, a személyes, a szociális, a kognitív kompetenciák fejlődésének segítésére irányul, a cselekvésbe ágyazott tapasztalati tanulás elemeinek felhasználásával, az emberi jogok és az alapvető szabadságjogok tiszteletben tartásával, az etnikai, kulturális, vallási, nyelvi, nemi, fizikai, mentális képességbeli különbségek toleráns, differenciált kezelésével.

## **A kisgyermeknevelő személyiségének meghatározó szerepe**

Kiemelt figyelmet fordítunk a kisgyermeknevelők szakmai tudásának szinten tartására, fejlesztésére, mentálhigiénéjük ápolására, szem előtt tartva azt a fontos tényt, hogy a kisgyermekek személyiségfejlődésére a bölcsődében elsődlegesen a kisgyermeknevelő saját személyiségén keresztül hat.

## **A biztonság és stabilitás megteremtése**

A biztonság és stabilitás megteremtésének, első lépcsőfokának és alapjának, a fokozatos szülővel történő beszoktatást tartjuk, amely során a „saját kisgyermeknevelővel” kialakítandó bizalmi kapcsolatra, a tárgyi környezet és a bölcsődei napi életvitel megismertetésére kerül sor. A szülőktől kapott információk és a kisgyermeknevelő megfigyelései során a gyermek egyéni szokásainak, igényeinek megismerése történik. A bölcsődei élet során fontosnak tartjuk a „saját kisgyermeknevelő”- rendszer, felmenőrendszer, csoport- és helyállandóság működtetését, mely növeli a kisgyermekek érzelmi biztonságát, alapul szolgál tájékozódásukhoz, a jó szokások kialakulásához.

A kisgyermekek napirendjét, a folyamatosság, az állandóság és a kellő rugalmasság jellemzi, melyben a napirendi elemek, nevelési, gondozási helyzetek egymásra épülése, stabilitást, kiszámíthatóságot eredményeznek, ezzel is növelve a gyermekek biztonságérzetét.

A biztonság megteremtése egyben a kisgyermekek személyes biztonságát is jelenti, a fizikai és pszichikai erőszak minden formájától való védelmet. Bölcsődénkben törekszünk a kisgyermekek személyi-, tárgyi-, és személyes biztonságának megteremtésére, ami elengedhetetlen feltétele harmonikus személyiségfejlődésüknek.

## **Fokozatosság megvalósítása**

Bölcsődénkben a fokozatosság megvalósulása minden nevelő, gondozó tevékenység alapját képezi, mivel a változások elfogadásában, az új helyzetekhez való alkalmazkodásban segítség a kisgyermek számára.

## **Az egyéni bánásmód érvényesítése**

A gyermeki fejlődés alapvető feltétele a kisgyermeknevelő őszinte érdeklődése, figyelme, a gyermek kompetenciájának elismerésén alapuló választási lehetőség biztosítása az egyes élethelyzetekben, a pozitív megnyilvánulások támogatása, megerősítése. Ennek érdekében fokozott szerepe van, kisgyermeknevelőink meleg, szeretetteljes odafordulásának, a megfelelő környezet kialakításának. A gyermekek életkori- és egyéni sajátosságait, fejlettségét, pillanatnyi fizikai és pszichés állapotát, hangulatát figyelembe véve segítik a fejlődést, még akkor is, ha a gyermek fejlődése esetleg több területen is jelentős eltérést mutat az átlagos fejlődéstől. A sajátos nevelési igényű, vagy korai fejlesztésre, gondozásra jogosult, vagy tartósan beteg, esetleg hátrányos helyzetű gyermekek viselkedése bizonyos esetekben különbözik a megszokottól és emiatt nehezebben kezelhető.

## **Gondozási helyzetek kiemelt jelentősége**

A gondozási helyzetek kiemelt nevelési feladatokat jelentenek. A kisgyermekek gondozása során, nemcsak testi, alapvető szükségleteik kielégítése történik, hanem az egyéni igényekre reflektáló, pozitív visszajelzéseken alapuló kapcsolatban támogatjuk pszichoszociális fejlődésüket is.

## **A gyermeki kompetenciakésztetés támogatása**

A kompetencia alapú nevelés figyelembe vételével biztosítjuk a bölcsődei élet helyzeteiben (gondozás és játék) a kisgyermekek képességeinek kibontakoztatását. Az érzelmi biztonságra alapozva, új élményeken, a cselekvés lehetőségein keresztül juttatjuk a kisgyermeket tanulási tapasztalatokhoz, a világ minél szélesebb megismeréséhez, a korai tanulás spontán lehetőségeihez.

## **A bölcsődében folyó szakmai munka további fontos elvei**

* Gondozás – nevelés
* Állandóság
* Saját kisgyermeknevelő rendszer
* Pozitívumokra támaszkodás
* Rendszeresség
* Fokozatosság
* Személyre szóló nevelés – gondozás
* Aktivitás, önállóság segítése
* Egységes nevelői hatások

# **A bölcsődei nevelés – gondozás főbb helyzetei**

A nevelési – gondozási program megvalósításához az eszközök, játékok készletének bővítése, javítása elengedhetetlen. A játékkészlet beszerzésénél figyelembe kell venni a bölcsődébe járó gyermekek életkori sajátosságait, szakmai alapelveket, egyéni sajátosságokat.

## **Játék**

A kisgyermek legfontosabb tevékenysége a játék. Általa ügyesedik, fejleszti a készségeit/képességeit. Segíti a társas kapcsolatok kialakítását, megkönnyíti a szocializációt, a közösségi, helyes magatartás kialakulását. A kisgyermeknevelőknek biztosítani kell az elmélyült, nyugodt játékhoz szükséges feltételeket, légkört stb.

**Alapjátékok:** játszókendő, baba, labda, képeskönyv, nagy mozgást fejlesztő játékok.

## **Vers, mese, ének, mondóka**

Az anyanyelvi nevelés területei a vers, mese, ének, mondóka. A mondókák és a versek ritmikus hangzásuk miatt, mozgással összekapcsolva érzelmeket váltanak ki a gyerekekből. A mesét a képzelet szárnyalása, a belső képteremtés teszi élménnyé. Mindkettőre szükség van, hiszen a mondókát mozgással kísérni jó érzés a kicsiknek, a mesét pedig kellemes hallgatni.

A kisgyermeknevelők mindig olyan mesét, mondókát választanak, melyek témájukban, hangulatukban igazodnak az adott játéktevékenységhez. A képeskönyv egyben játékszer is, a gyermek számára mindig elérhető, hozzáférhető. Fontos, hogy a képeskönyvek igényes kivitelezésűek legyenek.

A mesélés, verselés, éneklés, mondókázás megjelenési formái a következőek:

* közös és/vagy egyéni képeskönyv nézegetés
* mondókázás ölbeli játékokkal
* versmondás, éneklés a hangulat alakítására/fokozásra
* mondókák mozgásos játékokhoz
* éneklés ritmus hangszerek használatával
* spontán mesehallgatás (elalváshoz, délelőtti játék elcsendesítéséhez)

## **Rajzolás, festés, gyurmázás**

A vizuális nevelés minél inkább átfogó ismeretekkel, megfelelő tartalommal, a szobai játékok sokféleségük folytán a nagy mozgásokat és a kéz finom-motorikát is fejlesztik.

* **Rajzolás**

A rajzfejlődés a játék során alakul. A rajzolás fejleszti kreativitásukat, képzeletvilágukat, a szem és a kézmozgás koordinációját, finom motorikát, papírhatár betartását. A bölcsődés korú gyermekek firkát, szabálytalan köröket, vonalakat készítenek.

* **Festés**

Festéssel a gyermekek az alapszíneket és az ezekből keverhető színeket ismerhetik meg. Ebben a tevékenységben a színélmény a fontos, a kapott kép kontúrtalan. A festésnek a gyermek életkori sajátosságainak megfelelő megközelítése vezeti el a gyermeket az óvodai, iskolai alkotó tevékenységhez. Gondot fordítunk a minőségi festékre.

* **Gyurmázás**

A gyurmázás látszólag „csak” időtöltés a gyermek számára, ám ha belegondolunk abba, hány érzékszervét és izmát használja a tevékenység közben, láthatjuk, mely területeken fejlődhet a kisgyerek, ha rendszeresen biztosítjuk a gyurmázás lehetőségét. (finom motorika, szem és kéz koordináció, fantáziavilága stb.) Az alkotás során a gyermek észreveszi a tárgyak hasonló és eltérő jellemzőit, a dolgok és jelenségek közötti összefüggéseket. Az alkotás közlési vágyat ébreszt bennük, így a beszédkedvük fokozódik, a kommunikáció fejlődik.

## **Mozgás**

A kisgyermek számára a mozgás örömforrás. Minél változatosabb mozgásra van lehetősége a gyereknek, annál nagyobb örömmel mozog.

Csecsemő és kisgyermekkorban a mozgás alapvető formái alakulnak ki, fejlődnek. A mozgásigény rendkívül nagy, az egészséges gyermek szívesen gyakorolja a mozgást.

A csoportszobában, udvaron biztosítjuk a gyermekek számára a megfelelő mozgásteret, mozgásfejlesztő játékokat. Ezek használata során gyakorolják a gyermekek az egyes mozgásformákat, fejlődik és harmonikussá válik mozgáskoordinációjuk. A mozgásfejlesztő eszközök szerepe az érdeklődés felkeltése, a mozgás, aktivitás fenntartása. A csoportszobában is szükségesek a nagy mozgást fejlesztő játékok, fontos szempont környezet balesetmentessége, veszélyforrások kiküszöbölése.

Az önállósodási törekvések támogatása során, a gondozási műveletekben való aktív részvétel biztosítása a mozgások finomítására, gyakorlására ad lehetőséget.

## **Építés, konstruálás**

Az építés mindennapos tevékenysége a gyermeknek, hiszen valahogy meg kell építeni az alagutat, a tornyot stb. Gondolkodásra készteti, ösztönzi és fejleszti a kreativitást. A kisgyermeknevelőnek fontos szerepe a játék közbeni figyelem, támogató, megerősítő jelenlét. Biztosítani kell az elmélyült játék feltételeit, a szabad választás lehetőségét, szükség esetén ötletet kell adni; fontos a dicséret, elismerés.

## **Tanulás**

A tanulás egy fajta tevékenység, illetve tevékenységbe ágyazottan történik. Az előzetes tapasztalatoknak, tudásnak döntő befolyása van arra, hogy mi az, amit a kisgyerek képes megtanulni a szó legtágabb értelmében.

A tanulás folyamatában a kisgyermek kíváncsiságára, érdeklődésére építünk. A tanulás, ebben az életkorban, az egész napi történésekbe ágyazottan történik. Szokásai, készségei, képességei fejlődnek, tapasztalatokat szerez a környezetéről, társairól, megfigyel, feladatokat old meg. Kérdez és válaszol, mesét, verset, mondókát, éneket, játékot tanul. Mindez elengedhetetlenül szükséges ahhoz, hogy személyisége sokoldalúan, harmonikusan fejlődjön. A tanulási folyamatban vannak/lehetnek megtorpanások, stagnálások, visszaesések.

A kisgyermekkori tanulás színterei a természetes élethelyzetek: gondozás, játék, felnőttel és társsal való együttes tevékenység, kommunikáció.

A tanulás formái: utánzás, spontán játékos tapasztalatszerzés, a kisgyermeknevelő és a gyermek közötti interakcióból származó ismeretszerzés és szokásalakítás.

## **Egyéb tevékenységek**

A kisgyermekek szívesen vesznek részt élethelyzethez kötött közös „program” előkészítésében és megoldásában. Az együttes tevékenység örömforrás.

**Gyümölcsnap** alkalmával nemcsak a gyümölcsök neveit tanulhatják meg, hanem a színét, ízét és formáját is. A helyzetek lényeges tanulási lehetősége a próbálkozás, az együtt dolgozás pl.: gyümölcsök megmosása, megtisztítása. Ezáltal toleranciát, egymásra való odafigyelést is tanulnak. Nagyon fontos az önkéntesség, a kisgyermek szabadon kapcsolódhat, vagy léphet ki a tevékenységből.

# **Az igénybe vevők és a személyes gondoskodást végző személyek jogainak védelme**

## **A gyermeki és szülői jogok és kötelességek**

Bölcsődében a gyermeknek joga van ahhoz, hogy:

* segítséget kapjon a saját családjában történő nevelkedéséhez, személyiségének kibontakozásához, a fejlődését veszélyeztető helyzet elhárításához, a társadalomba való beilleszkedéséhez
* sajátos nevelési igény, tartós betegség esetén a fejlődését és a személyisége kibontakozását segítő, különleges ellátásban részesüljön
* a fejlődésére ártalmas környezeti és társadalmi hatások, valamint egészségére káros szerek elleni védelemben részesüljön
* emberi méltóságát tiszteletben tartsák, bántalmazással – fizikai, szexuális vagy lelki erőszakkal-, az elhanyagolással szemben védelembe részesüljön
* a hátrányos megkülönböztetés minden formájától mentes nevelésben, gondozásban részesüljön
* megkapja azt a gondoskodást, ami a megfelelő testi lelki, szellemi, erkölcsi és szociális fejlődéséhez szükséges
* a napirendjét úgy alakítsák, hogy az életkori, fejlettségi és egyéni sajátosságainak megfeleljen
* legyen elegendő ideje önállósodásra és játékra

Bölcsődében a szülőknek joga van ahhoz, hogy:

* megválassza az intézményt, melyre gyermeke nevelését, gondozását bízza
* megismerhesse a bölcsőde működését, nevelési – gondozási elvét, házirendjét
* megismerhesse és nyomon követhesse annak a gyermekcsoportnak az életét, ahova gyermeke kerül
* tanácsot, tájékoztatást kérhessen és kapjon a gyermekével történt napi eseményekről, annak fejlődéséről
* véleményt mondjon, illetve javaslatot tegyen a bölcsőde működésével kapcsolatban
* megismerje saját gyermeke ellátásával kapcsolatos dokumentumokat

Bölcsődében a szülő kötelezettsége, hogy:

* gyermeke ellátásában közreműködő személyekkel és az intézménnyel együtt működjön
* a fizetendő személyi térítési díjat időben rendezze
* az intézmény házirendjében foglaltakat betartsa és betartassa.

## **A kisgyermeknevelők jogai és kötelességei:**

* biztosítani kell, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra
* dolgozók közfeladatot ellátó személynek minősülnek
* a kisgyermeknevelő – gondozó csak akkor tagadhatja meg a kisgyermek csoportba történő beadását, ha a gyermek egészségi állapota miatt nem jöhet bölcsődébe
* jogosult és köteles szakmai ismereteinek folyamatos továbbfejlesztésére
* a bölcsőde munkatársa köteles tevékenységét a hatályos jogszabályok és a szakmai szabályok szerint végezni, tiszteletben tartani a gyermek személyiségét, méltóságát, jogait és önrendelkezését, figyelembe venni egyéni igényeit és szükségleteit, aktuális állapotát, életkorát, képességeit és készségeit
* a szolgáltatás biztosítása során nem megengedett hátrányos megkülönböztetés

Titoktartási kötelezettség:

* az intézmény dolgozóját a gyermek és hozzátartozói egészségi állapotával, családi, vagyoni és egyéb körülményeivel kapcsolatban tudomására jutott adat, tény időben korlátozás nélkül titoktartási kötelezettség terheli, függetlenül attól, hogy az információt milyen módon ismerte meg
* a titoktartási kötelezettség nem vonatkozik arra az esetre, ha jogszabály adatszolgáltatási kötelezettséget ír elő.

A gyermeköltöző faliújságján kifüggesztésre került a szülők számára a gyermekjogi képviselő neve és elérhetősége!

## **Szülői fórum működése**

A gyermekek védelméről és a gyámügyi igazgatásról szóló 1997. évi XXXI. törvény értelmében, a bölcsődei ellátásban részesülők érdekeinek védelmében az intézmény érdek-képviseleti fórumot köteles működtetni.

Bölcsődékben az érdek-képviseleti fórum tagjai:

* a bölcsődébe járó szülők közül választott 3 fő szülő
* a bölcsődében dolgozó kisgyermeknevelők 2 fő
* az intézményt fenntartó önkormányzat delegáltja (Humánpolitikai Bizottság elnöke)

Az aktuális tagok névsora, valamint a Szülői Fórum működésének rendje a szülők és a dolgozók számára jól látható helyen, a gyermeköltözőben kifüggesztésre került. Továbbá a nevelési – gondozási év első szülői értekezletén a vezető tájékoztatja a szülőket az érdek-képviseleti fórumra vonatkozó legfontosabb információkról.

Szülői Fórum, arra hívatott, hogy a bölcsődébe járó gyermekek szülei/törvényes képviselői az intézményi jogviszony megsértése, különösen a gyermek személyiségi jogainak, kapcsolattartásainak sérelme, intézmény dolgozóinak szakmai, titoktartási és vagyonvédelmi kötelezettségeinek megszegése esetén, vagy az ellátással kapcsolatos észrevételük, panaszuk esetén orvoslásért első körben ehhez a Fórumhoz fordulhatnak. A Szülői Fórum üléseire invitálni kell a területileg illetékes Gyermekjogi Képviselőt is, akinek elérhetősége a bölcsődei bejáratnál lévő fali újságon található**.** A Szülői Fórum tagjainak joga és kötelessége az intézményvezető által elkészített, bölcsődei szakmai egységre vonatkozó Szakmai Programot, Házi rendet véleményezni, ennek érdekében az intézményvezető írásbeli kérésére össze kell hívni a Fórumot. A Fórum tagjai által tett javaslatokat, észrevételeket be kell építeni a Szakmai Programba, Házi rendbe, ezt követően tárgyalja a Humánpolitikai Bizottság, majd kerül a Képviselő-testület elé.

Az intézmény vezetője, illetve az érdek-képviseleti fórum kivizsgálja a panaszt, s javaslatot tesz a probléma megoldására/tájékoztatást ad a panasz orvoslásának más lehetséges módjáról. A gyermek szülője/törvényes képviselője, ha 15 napon belül nem kap értesítést a vizsgálat eredményéről, vagy a megtett intézkedéssel nem ért egyet, az intézmény fenntartójához, vagy a gyermekjogi képviselőhöz fordulhat jogorvoslásért.

# **Képzés, továbbképzés biztosítása**

A szociális, gyermekjóléti és gyermekvédelmi tevékenységet végző szakemberek számára, kötelező a szakmai továbbképzés, melyet az 1993. évi III. törvény szabályoz, a részletes szabályokat pedig a 9/2000. (VIII. 4.) SzCsM rendelet tartalmazza.

E rendelet írja elő a személyes gondoskodást végzők, továbbképzési kötelezettségét és a teljesítés lehetőségeit. A képzési ciklus alatt felsőfokú végzettség esetén 80, egyéb szakképesítés esetén 60 pontot kell összegyűjteni. A kisgyermeknevelő folyamatos szakmai továbbképzésben köteles részt venni, melyet a következő képzési formákkal teljesíthet:

* kötelező továbbképzés
* munkakörhöz kötött továbbképzés
* választható továbbképzés

A továbbképzésre kötelezettek a továbbképzési pontok 20%-át kötelező továbbképzéssel, 40%-át munkakörhöz kötött továbbképzéssel, a fennmaradó részt bármely választható továbbképzés formájában kell teljesíteni. A munkakörhöz kötött továbbképzés, a pontszerző időszak első felében végezhető.

A vezető beosztású szakemberek továbbképzési kötelezettségét, a kötelező szociális vezetőképzés biztosítja. A dajkák számára, a bölcsődei dajka képzés elvégzése vált kötelezővé.

## **Továbbképzési terv:**

A munkáltató feladata a továbbképzési terv elkészítése. A továbbképzési terv tartalmi elemeit a 9/2000. (VIII. 4.) SzCsM rendelet 15§ (2) bekezdése határozza meg.

# **Intézmény kapcsolatrendszere**

## **Szülőkkel való kapcsolattartás formái:**

* Családlátogatás ***Célja: családdal történő kapcsolatfelvétel, a gyerek és a szülő otthoni környezetben való megismerése. A családlátogatásra lehetőség szerint a beszoktatás előtt, a kisgyermek ébrenléti időszakában kerüljön sor.***
* bölcsődei adaptáció ideje ***Családdal való együttműködést helyezi előtérbe. Fokozatos folyamat, ami a gyermek egyéni szükségletét veszi figyelembe. Maximum 3 hétig tart. A szülő jelenléte biztonságot ad a kisgyermeknek, segíti a kisgyermeknevelő és a gyermek közötti érzelmi kötődés létrejöttét, valamint a szülő és a kisgyermeknevelő közötti bizalmi kapcsolat további kialakítását, betekintést nyújt a szülő számára a bölcsődei életbe.***
* a napi beszélgetések (gyermek érkezésekor, távozásakor) ***Célja: rövid, kölcsönös információnyújtás a gyermek aktuális érzelmi állapotáról, hangulatáról, a vele történt eseményekről, azok hatásairól.***
* adott kisgyermekre vonatkozó egyéni beszélgetések ***Célja: adott kisgyermek fejlődéséről szóló részletes, kölcsönös tájékozódás, hosszabb megbeszélést igénylő kérdések, nevelési problémák átgondolása.***
* szülői értekezletek ***általános, az adott gyermekcsoportra vonatkozó tájékoztatás. Egy nevelési éven belül 3 alkalommal érdemes tartani.***
* hirdetőtábla
* kiscsoportos szülői megbeszélések ***Tematikus beszélgetés a csoportba járó gyermekek szüleit aktuálisan foglalkoztató témákról Nevelési évenként 3 alkalommal érdemes szervezni.***
* nyílt nap ***Betekintést nyújt a szülők és gyermekek részére a bölcsődei élet színtereibe.***
* elektronikus kapcsolattartás

## **A bölcsőde kapcsolatai más intézményekkel:**

* fenntartó önkormányzattal ***(Az intézmény működését, gazdálkodását, törvényességét biztosítja stb.)***
* gyermekorvosi rendelővel ***(Kiállítják a bölcsődei felvételhez szükséges igazolást a gyermekről. Ellátják a bölcsődés korosztályhoz tartozó gyermekeket betegség esetén. Igazolást adnak a gyógyulás tényéről, melynek felmutatásával ismét jöhet a kisgyerek a bölcsődébe. )***
* védőnői szolgálattal ***(Információt nyújtanak a 3 éven aluli gyermekekről, elvégzik a státusz vizsgálatokat.)***
* családsegítő és gyermekjóléti szolgálat családgondozójával ***(A bölcsőde, mint jelzőrendszeri tag együttműködik a területet ellátó családgondozóval.)***
* Szülői Fórummal ***(A gyermekek/szülők panaszainak kivizsgálását, jogaik érvényesítését hivatott ellátni. Véleményezi a bölcsődei dokumentumokat.)***
* egyéb hivatalos és/vagy közintézményekkel (pl.: ÁNTSZ, helyi gyógyszertár)
* Bölcsődei Dolgozók Demokratikus Szakszervezetével
* Magyar Bölcsődék Egyesületével, és bölcsődei hálózattal ***(A szakmai kapcsolatok biztosítják a szakmai munka fejlődőst, a tudásmegosztást, a jó gyakorlat terjedését, problémák megbeszélését.)***
* Vas Megyei Kormányhivatal Szociális és Gyámhivatallal (ellenőrzések stb. kapcsán)
* a helyi óvodával stb.

A kapcsolattartás módja történhet: írásban, személyesen, telefonon, illetve elektronikus levelezésen keresztül.

# **A bölcsőde rendezvényei:**

A mini bölcsőde családokat támogatófunkciót vállal. Ennek jó eszközei a közös rendezvények, ünnepek szervezése, melyek segítik a bizalom kialakítását, közös élmények és mintanyújtás lehetőségeit a családok számára.

A rendezvények időpontjai tervezettek, a szülők számára ismertek. A programok szervezésébe, lebonyolításába igyekszünk bevonni a szülőket is.

Kiemelten ünnepeljük a kisgyermekek születésnapját, ez nemcsak színesíti a mindennapokat, hanem az én-tudat kialakulását segíti, erősíti. Az ünnepi teríték, köszöntés, közös zenehallgatás, éneklés élménye sokáig megmarad a kisgyermek emlékezetébe.

## **További bölcsődei ünnepek:**

* Farsang a gyermekcsoportban
* Húsvétváró - alkalmával húsvéti mondókákkal, versekkel várják a nyuszi érkezését
* Anyák napja - a kisgyerekekkel közreműködve apró ajándékokat készítenek a kisgyermeknevelők, rövid, alkalomhoz illő énekeket és verseket „tanulnak”
* Gyermeknap – jelenlegi és leendő bölcsődések, valamint testvéreik részére szervezzük a szülők segítségével
* Márton - napi mulatság – a helyi óvoda meghívására vesznek részt a bölcsődések a programon szülői kísérettel
* Mikulás érkezése
* Ádventi várakozás és a karácsony ünnepe

# **Neveléssel – gondozással kapcsolatos feladatok**

A gondozás és nevelés elválaszthatatlan egységet alkot. A gondozás minden helyzetében nevelés folyik, a nevelés helyzetei, lehetőségei azonban nem korlátozódnak a gondozási helyzetekre.

## **Egészséges testi fejlődés elősegítése, egészséges életmódra nevelés, egészség megőrzés a bölcsődében:**

* Élelmezés: az étkeztetés szállított élelmezés formájában történik, az élelmezésvezető által, kimondottan bölcsődés korosztály számára összeállított étlap, a korszerű csecsemő és kisgyermek táplálási elveket tartja szem előtt. A megfelelő kisgyermekkori étkezés biztosítása mennyiségileg, minőségileg elengedhetetlen és be kell tartani a közétkeztetésre vonatkozó szabályokat.
* Levegőzés: a napirendben foglalt udvari játék, a szabadban történő altatás időpontját, mértékét az évszaknak, időjárásnak, a gyermek életkorának, valamint a bölcsőde tárgyi feltételeinek figyelembe vételével elégítjük ki.
* Fogászati prevenció: a megfelelő étkezési szokások kialakítása, a cukorfogyasztás csökkentése, a gyümölcs és zöldségfogyasztás preferálása, a rágásra nevelés fogászati prevencióként szolgálnak. A napi folyadékpótlást elsősorban víz kínálásával elégítjük ki. 2 éves kor felett a déli étkezést követően szájöblítéssel igyekszünk a helyes szokások kialakítását elősegíteni.

## **Érzelmi nevelés, szocializáció segítése:**

A kisgyermek szocializációjának alapja az utánzás. Olyanná válik, amilyen példát nyújtunk neki, ezért nagyon fontos a szakmai munka minősége mellett, a kisgyermeknevelők példamutatása. A gondozás közbeni interakciók, lehetőséget biztosítanak a kisgyermek és nevelője számára, az egyszemélyes kapcsolat kialakítására.

## **Beszoktatás, beilleszkedés támogatása:**

A szülővel történő fokozatos beszoktatás, megkönnyíti a kisgyermeknek az idegen környezetbe való beilleszkedést, a szülőtől való elválást. A beszoktatás időtartama általában 2 hét. Ez az időtartam a kisgyermek igényeinek megfelelően hosszabbítható is.

Az adaptáció első napjaiban a kisgyermeknevelő csak megfigyel, érdeklődik. Megismerkedik a gyermekkel, annak szokásaival, az otthon nevelés és gondozás milyenségébe kap betekintést. Amikor a gyermek elfogadja az új környezetet, a kisgyermeknevelőt, akkor a bölcsődei dolgozó fokozatosan veszi át a szülőtől a nevelési, gondozási feladatokat. A szülők pozitív hozzáállása, a módszer elfogadása és az együttműködés nagyban megkönnyíti, segíti a kisgyerek beilleszkedését a csoportba. A beszoktatás ideje alatt és később is hozhat a gyermek magával otthoni játékot, takarót, párnát stb., ami érzelmi biztonságot nyújt neki.

Az alvás jelentheti az egyik nehézséget a beszoktatás ideje alatt, ezért fontos, hogy a szülő a második héten is jelen legyen az altatáskor, továbbá az ébredés várható időpontjában. A beszoktatás idején a kisgyereknek időre, figyelemre, szeretetre van szüksége, mind a szüleitől, mind a nevelőktől. A beszoktatás során a kisgyermeknevelők az egész családot segítik. A beszoktatást az alkalmazkodás időszaka váltja fel, mely addig tart, amíg a kisgyermek teljesen ráhangolódik a bölcsődei életre, biztonságérzete kialakul, megerősödik. Ez általában 2 – 3 hónapot ölel fel.

## **Bölcsődei élet megszervezése**

* Gyermekcsoport megszervezése: a minibölcsőde vegyes korosztályú gyermekcsoportjának működési alapfeltétele a különböző bölcsődei korosztályok számára biztosított, differenciált funkciósarkok és játékok. Ezek megléte esetén minimálisra csökkenthető a konfliktusok száma a napi játéktevékenységek során.
* Kisgyermeknevelők, dolgozók munkarendjének megszervezése: az adaptáció ideje alatt fontos, hogy a „saját-kisgyermeknevelő” minden nap jelen legyen, amikor a kisgyerek megérkezik a csoportba. A dolgozók – saját munkaterületükön – segítsék a nevelő munkáját.
* Napirend: a napirend a gyermekek igényeinek, szükségleteinek kielégítését, a nyugodt, folyamatos játéklehetőséget, étkezést, alvást hivatott biztosítani. A napirend nagyban függ a gyermekcsoport összetételétől, létszámától, évszaktól. Ennek megfelelően tavaszi/nyári, illetve őszi/téli napirend kialakítása szükséges, illetve ha van a csoportban másfél évesnél fiatalabb kisgyermek, egyéni napirendet kell összeállítani számára.

## **Gyermekvédelmi feladatok**

Az 1997. évi XXXI. törvény a bölcsődéket a gyermekvédelem rendszerébe helyezte. A bölcsőde fő feladata a prevenció és a lehetséges korrekció, mely a gyermekre és a családjára irányul. A kisgyermeknevelő feladata a gyerek jólétének biztosítása, gyermekvédelmi problémák megelőzése. Ezeket a feladatokat saját kompetencia határán belül, továbbá -mint elsődleges észlelő és jelzőrendszer tagja – más külső intézmények bevonásával, velük való együttműködés útján, team munkában látja el.

# **Dokumentáció**

Bölcsőde a gyermek fejlődéséről, a csoport működéséről, az egyes módszertani javaslatokban megfogalmazottak alapján dokumentációt vezet. Az abban szereplő adatok, információk felhasználása, a magas színvonalú nevelés – gondozás biztosításának, a gyerek fejlődésének elősegítése érdekében történik.

A dokumentációvezetésnél törekedni kell a hitelességre, tárgyilagosságra, folyamatosságra, rendszerességre. A dokumentáció vezetéshez a szülők beleegyező hozzájárulása szükséges. Tájékoztatni kell őket arról, hogy kérésükre bármikor betekintést nyerhetnek gyermekük fejlődésének írásban rögzített menetébe. A vezetésnél, őrzésnél a személyiségi jogokat figyelembe vesszük, elzárt helyen tartjuk.

## **Dokumentációk:**

* csoportnapló
* törzslap
* fejlődési tábla
* fejlődési napló törzslapban részletezve
* percentilis tábla
* üzenő füzet

# **Ellenőrzés, értékelés rendszere**

A nevelés – gondozási munkát ellenőrizni kell, ennek felelőse a mini bölcsőde vezetője. Minden nevelési év elején munkaterv készül, év végén pedig szóban értékeljük a terv megvalósítását.

A bölcsőde munkatervét évente, a nevelési tervezetet, csoportdokumentumokat, a gyermekek fejlődéséről vezetett feljegyzéseket félévente ellenőrzi a vezető.

Az ellenőrzés kiterjed a gyakorlati munka ellenőrzésére is, melybe bevonhatóak a módszertani bázis intézmény szaktanácsadói, szakértői.

Fő szempont a szakdolgozók pedagógiai önállóságának elfogadása -az egységes nevelői hatások biztosítása mellett-; valamint kiterjed arra is, hogy a csoportban dolgozó szakemberek miként beszélik meg és értékelik egymás közt a csoport és az egyes gyermekek fejlődését. Az ellenőrzés, értékelés fontos eleme: az önértékelés.

# **Záró gondolatok**

Az elmúlt évek változásai előrelépéseket hoztak a magyar bölcsődék elismertségében, támogatásában. A bölcsőde ma már szakmai kategória, az országos alapprogram garanciát és kötelező szakmai minimumot, egységes szemléletet jelent minden 3 éven alatti gyermeket ellátó intézmény számára.

Intézményünk célja: hozzájárulni a helyi, kisgyermekes családok magas színvonalú támogatásához, a bölcsődei szakemberek folyamatos fejlődésének biztosításához.

Répcelak, 2023. Március hó 20 nap

# **Mellékletek:**

* Bölcsődei ellátás igénybe vételére vonatkozó Megállapodás
* Hófehérke Mini Bölcsőde Házirendje